Døden er den sidste fjende


Note

Der findes mindst 7 melodier, der kan bruges til nedenstående tekster: af  A.P. Berggreen (1849), af  J.P.E. Hartmann (1860, 2 af  Thomas Laub (1915 + 1916),  af  Rued Langgaard (1938), af Peter Møller efter en middelalderlig sekvens (1995) samt en norsk folkemelodi (1922).

Følgende salmer kan bruge de samme melodier:
Aftenstjernen hisset tindrer
Dagen nu sin afsked tager 
Du, som freden mig forkynder
Du, som vejen er og livet (se Berggreens melodi) 
Herre, jeg vil gerne tjene 
Kommer, sjæle, dyrekøbte (se Laub 1915)
Morgenrøden sig udstrækker
Naglet til et kors på jorden (se norsk folkemelodi) 
Tiden skrider, dagen rinder (se Laub 1916)
Under dine vingers skygge (se Hartmanns melodi)
Under Korset stod med Smerte (se Peter Møllers melodi)
Var I ikke galilæer
Zion, pris din saliggører

Teksten
1
Døden er den sidste fjende,
vi med Gud skal overvinde,
Gud med os skal træde på.
O min sjæl, gid kun du vidste
tonen, som det ord »den sidste«
skal i Himlen synges på!
2
Døden selv må vist nok grue
for den sidste banetue,
for sit eget banesår;
det må alt på dødens side,
som kun lystes ved at stride,
synger kun om banesår.
3
Men vor frelser, som os givet
har sig selv og dermed livet
nu og i al evighed,
ham det fryder, at dødsstriden
er den sidste, så vi siden
fred har i al evighed.
4
I Guds engle, som kan tonen
på den sang, som er livskronen:
Evigheds halleluja!
hjælper os til at begynde
på den sidste sang at nynne:
Evigheds halleluja.

 N.F.S. Grundtvig forfatter
 A.P. Berggreen komponist
 J.P.E. Hartmann komponist
 Thomas Laub komponist
 Rued Langgaard komponist 
 Peter Møller komponist
 Salmer